สวัสดีค่ะ โดยปกติเป็นคนไม่มีหน้าท้องค่ะ แต่เมื่อประมาณ 3 เดือนที่ผ่านมามีอาการท้องป่อง ตอนกดก็ค่อนข้างแข็งค่ะ ท้องผูกบ่อย จากปกติจะถ่ายทุกวัน หลังจากทานอาหารก็มีอาการคลื่นไส้ ประจำเดือนมาทุกเดือน แต่ว่าน้อยกว่าปกติคือมาแค่ 2-3 วัน จากเดิม4-5วัน มีสิวขึ้นทั่วทั้งใบหน้าและลำตัว ซึ่งปกติไม่เป็น อยากทราบว่าเกิดจากอะไรคะ หากต้องพบแพทย์ควรพบทางด้านไหน ขอบล่วงหน้าค่ะ
สวัสดีค่ะ การวินิจฉัยที่เป็นไปได้-ภาวะท้องผูก-มีก้อนในช่องท้อง อาจเป็นก้อนที่มดลูกหรือกระเพาะปัสสาวะหรือรังไข่-กล้ามเนื้อหน้าท้องอักเสบถ้าท้องผูกบ่อยและอุจจาระแข็งร่วมด้วย อาจเกิดจากภาวะท้องผูกมากที่สุด แนะนำการดื่มน้ำมากๆ รับประทานอาหารที่มีกากใยสูง ขับถ่ายให้เป็นเวลาและถ่ายทุกวันถ้ามีประจำเดือนมาผิดปกติและมีิสิวขึ้นมาใหม่มาก อาจเกี่ยวกับภาวะถุงน้ำในรังไข่ แต่อย่างไรก็ตามภาวะนี้มักไม่ทำให้มีก้อนในท้องจนคลำได้หรือทำให้ท้องโตแนะนำพบแพทย์ทั่วไปก่อนเพื่อดูเบื้องต้นว่าน่าจะเกี่ยวกับระบบใดมากที่สุดจะได้ส่งให้แพทย์ผู้เชี่ยวชาญต่อไป หากปวดท้องมาก เลือดออกผิดปกติทางช่องคลอด อุจจาระแข็งมากและเป็นเลือด กินได้น้อย น้ำหนักลด ควรรีบไปพบแพทย์